# Lesió elemental dermatològica

Les lesions [elementals] cutànies o lesions [elementals] de la pell són les denominacions que reben els trastorns cutanis segons l'aspecte de la lesió a la inspecció dermatològica:
* Les lesions primàries són les que es formen sobre la pell sana.
* Les lesions secundàries es formen a partir d'una alteració prèvia.

## Lesions primàries

* Eritema: coloració rosada o vermellosa que sol adoptar la pell davant fenòmens de vasodilatació.
* Màcula: un canvi de color de la superfície, sense elevació ni depressió i, per tant, no palpable, ben o mal definida, de diferents mides.
* Pàpula: una elevació circumscrita i sòlida de la pell, que varia en mida de menys de 10 mm de diàmetre en el punt més ample.
* Placa: una pàpula igual o superior a 10 mm, pot ser per confluència vàries pàpules.
* Nòdul [cutani/subcutani]: és un tumor palpable situat fonamentalment a la derma, poc visible.
* Tumor [a la pell]: Semblant a un nòdul, però visible, en afectar l'epidermis.
* Butllofa: una elevació de la pell plena de líquid i quan és igual o superior a 5 mm.
* Vesícula: una petita butllofa, inferior a 5 mm.
* Pústula: una petita butllofa o vesícula plena de pus (cèl·lules inflamatòries necròtiques).
* Quist [a la pell]: una cavitat revestida d'epiteli.
* Favassa o guirola: una pàpula o placa de color vermell pàl·lid, arrodonida o plana, que és característicament evanescent, que desapareix en 24 a 48 hores. La pell aixecada temporalment al lloc d'una injecció intradèrmica (ID) correctament administrada també s'anomena guirola, i el procés d'injecció d'ID en si mateix es coneix sovint com a simple "aixecar un rosset" en els textos mèdics.
* Equimosi: una extravasació de sang sota la pell, es produeixen com a resultat de la força contundent que s'aplica al cos amb objectes allargats sense vores afilades. Similars són la petèquia, més petita; i hematoma subcutani, ja gran, i quan ocasiona una elevació de la pell.
* Telangièctasi: representa un engrandiment dels vasos sanguinis superficials fins al punt de ser visibles.
* Túnel: un cau que apareix com una línia tortuosa, grisenca i lleugerament elevada a la pell, i és causada per organismes excavadors.

## Lesions secundàries

* Escata: masses laminades seques o greixoses de queratina, de l'estrat corni.
* Barb: seu seca generalment barrejada amb restes epitelials i de vegades bacterianes, als fol·licles pilosebacis
* Excoriació: una abrasió puntejada o lineal produïda per mitjans mecànics (sovint rascat), que afecta només l'epidermis.
* Erosió [a la pell]: una discontinuïtat de la pell que presenta una pèrdua de l'epidermis fins a la làmina basal; és humida, circumscrita i generalment deprimida.
* Úlcera [a la pell]: una discontinuïtat de la pell que presenta una pèrdua completa de l'epidermis i porcions de la dermis.
* Fissura [cutània]: una discontinuïtat de la pell que sol ser estreta però profunda.
* Liquenificació: un engruiximent de la pell que es caracteritza per prominència de les línies de la pell, per rascat o frec repetit.
* Esclerosi: un enduriment difús d'una àrea de la pell que es deu a la proliferació del col·lagen, infiltració cel·lular o edema en dermis o teixit cel·lular subcutani i que es caracteritza per dificultat per plegar-se.
* Atròfia [cutània]: una pèrdua de pell, i pot ser epidèrmica, dèrmica o subcutània. Amb l'atròfia epidèrmica, la pell apareix prima, translúcida i arrugada. En la dèrmica o subcutània, l'atròfia està representada per la depressió de la pell.
* Maceració: suavització i blanquejament de la pell a causa d'estar constantment humida.
* Umbilicació: formació d'una depressió a la part superior d'una pàpula, vesícula o pústula.
* Cicatriu: resultant del procés de cicatrització d'una ferida o una úlcera.

## Referències

* 1 2 3 4 5 6 Fitzpatrick's Color Atlas and Synopsis of Clinical Dermatology. 5th. McGraw-Hill Medical Pub. Division, 2005. ISBN 0-07-144019-4.
* 1 2 3 4 5 6 7 Andrews' Diseases of the Skin: Clinical Dermatology. Saunders Elsevier, 2006. ISBN 0-7216-2921-0.
* 1 2 3 4 5 6 7 Color atlas of dermatology. Philadelphia: W.B. Saunders, 2000. ISBN 0-7216-8256-1.
* 1 2 3 4 dartigas. «Lesiones elementales en dermatología» (en castellà), 16-09-2020. [Consulta: 28 octubre 2023].
* 1 2 Elsevier. Dorland's Illustrated Medical Dictionary. 33rd. Elsevier, 23 desembre 2020. ISBN 978-0-323-66148-5.
* ↑ Lookingbill and Marks' Principles of Dermatology. Saunders, 2006. ISBN 1-4160-3185-5.
* 1 2 3 4 «Alterations in the Integumentary System» (en anglès americà), 03-09-2016. [Consulta: 1r juliol 2019].
* 1 2 Robbins and Cotran pathologic basis of disease. St. Louis, Mo: Elsevier Saunders, 2005. ISBN 0-7216-0187-1.
* ↑ Fitzpatrick's Dermatology in General Medicine. 2. McGraw-Hill Medical, 2008. ISBN 978-0-07-146690-5.
* ↑ «Description of Skin Lesions». The Merck Manual, 01-12-2021. [Consulta: 3 juny 2013].